রেড রোডে দুর্গাপুজোর কার্নিভাল, উপস্থিত মুখ্যমন্ত্রী

কলকাতা: কলকাতার রেড রোডে দুর্গাপুজোর কার্নিভাল (Puja Carnival)। মেতে উঠেছে গোটা শহর। উপস্থিত হয়েছেন মুখ্যমন্ত্রী মমতা বন্দ্যোপাধ্যায় (Mamata Banerjee)। নাচে গানে কার্নিভালে পুজোর উন্মাদনা। কার্নিভালে কলকাতার নজরকাড়া প্রতিমা। একে একে প্রতিমা নিয়ে শোভাযাত্রা করছেন পুজো কমিটিগুলো। দেখা মিলেছে প্রতুর বিদেশি অতিথিদেরও। প্রথম কার্নিভালের আয়োজন হয়েচিল ২০১৬ সালে। তারপর থেকে এভাবেই উৎসবমুখর দিনে হয়ে আসছে কার্নিভালের আয়োজন। কলকাতার বড় পুজোগুলো অংশগ্রহন করছে কার্নিভালে।

১১৩টি পুজো কমিটির প্রতিমা কার্নিভালে অংশগ্রহণ করেছে । বন্ধ থাকবে রেড রোড। একাধিক রাস্তায় যান নিয়ন্ত্রণ করবে পুলিশ। রবিবার সকাল থেকেই রেড রোডে কড়া নিরাপত্তা ব্যবস্থা। নামানো হয়েছে অতিরিক্ত পুলিশ। উচ্চপদস্থ আধিকারিকরাও হাজির রয়েছেন। প্রতিটি প্রতিমার সঙ্গে একজন করে কর্তব্যরত পুলিশ দায়িত্বে রয়েচেন। প্রতিটি প্রতিমার মধ্যে কিছু দূরত্ব রাখা হয়েছে। নাচ গানের মধ্যে দিয়ে মেতে উটেছে গোটা শহর। খুদে থেকে বয়স্কদের দেখা মিলছে আজকের অনুষ্ঠানে।

আরও পড়ুন: কার্নিভালের সন্ধ্য়ায় কলকাতায় বিক্ষিপ্ত বৃষ্টি! ঝোড়ো হাওয়ার সতর্কতাও

একদিকে, উত্তরবঙ্গে ভয়াবহ দুর্যোগ পরিস্থিতি। আগামীকালই সেখানে যাবেন মুখ্যমন্ত্রী। অন্য়দিকে শহরে আজ পুজোর কার্নিভাল চলছে। আজ সন্ধ্য়ায় শহরেও প্রবল ঝড় বৃষ্টির সম্ভাবনা। আলিপুর আবহাওয়া দফতর সূত্রে খবর, রবিবার সন্ধ্যায় হালকা থেকে মাঝারি বৃষ্টি হতে পারে কলকাতায়। সঙ্গে ঘণ্টায় ৩০ থেকে ৪০ কিলোমিটার গতিতে ঝোড়ো হাওয়া বইতে পারে। তবে কলকাতার সব জায়গায় ঝড়বৃষ্টির সম্ভাবনা নেই বলেই জানিয়েছে হাওয়া অফিস।